b'\n_START_ARTICLE_\nMajakka-seurakunta\n_START_PARAGRAPH_\nMajakka-seurakunta on kristilliseen uskontunnustukseen pohjautuva itsen\xc3\xa4inen evankeelinen paikallisseurakunta. Se perustettiin 5. marraskuuta 1998. Majakka-seurakunta lukeutuu opillisesti ns. vapaisiin suuntiin. Seurakunta tekee yhteisty\xc3\xb6t\xc3\xa4 muiden seurakuntien kanssa ja on Espoon ekumeenisen toimikunnan j\xc3\xa4sen. Seurakunnan pastoreina toimivat Antero Laukkanen ja Antti Ronkainen.\n_START_SECTION_\nSijainti\n_START_PARAGRAPH_\nSeurakunta toimii Espoossa erityisesti Matinkyl\xc3\xa4n-Soukan alueella. Seurakunnan yleis\xc3\xb6tilaisuudet ovat lauantai-iltaisin Soukan kappelissa, osoitteessa Soukankuja 3, 02360 Espoo._NEWLINE_Majakka-seurakunta suunnittelee toteuttavansa uuden toimintakeskuksen Matinkyl\xc3\xa4n sis\xc3\xa4\xc3\xa4ntulov\xc3\xa4yl\xc3\xa4n tuntumaan osoitteeseen Matinkartanontie 13. Espoon Kaupunginhallituksen elinkeino- ja kilpailukykyjaosto p\xc3\xa4\xc3\xa4tti kokouksessaan 24.9.2012, ett\xc3\xa4 Espoon kaupunki vuokraa Suomen Majakka yhdistys ry:lle toimitilahanketta varten tarvittavan tontin\n_START_SECTION_\nToimintamuodot\n_START_PARAGRAPH_\nLauantai-iltaisin pidett\xc3\xa4vien Majakka-iltojen painopiste on opetuksessa, musiikissa ja rukouksessa. Muita toimintamuotoja ovat lapsi- ja nuorisoty\xc3\xb6, pienryhm\xc3\xa4toiminta, l\xc3\xa4hetysty\xc3\xb6n tukeminen erityisesti Aasiassa, ruokapalvelu sek\xc3\xa4 musiikkity\xc3\xb6. Seurakunta tuottaa ja jakaa my\xc3\xb6s toimintaansa liittyvi\xc3\xa4 video- ja \xc3\xa4\xc3\xa4nitallenteita internet -sivujensa kautta._NEWLINE_Majakka-seurakunta on Suomen Evankeelisen Allianssin j\xc3\xa4sen.'